Document ID: /roh_data/filtered/fineweb-2-filterrobots_roh.jsonl.gz/54465

Corine Suter ha egualisà ses meglier resultat en la cuppa mundiala. Quai cun il quart plaz en la cursa rapida da Garmisch. Il podest ha la skiunza svizra be manchentà per 27 tschientavels.
Gudagnà la cursa ha l'Austriaca Stephanie Venier, avant la Taliana Sofia Goggia e la Tudestga Kira Weidle. Lara Gut-Behrami è vegnida 11avla – Jasmine Flury è crudada or.
Nagins Svizzers en ils top 10 dal super-G a Kitzbühel
A Kitzbühel han ils Svizzers betg pudì vegnir tranter ils megliers diesch dal super-G. Gudagnà ha surprendentamain il Tudestg Josef Ferstl. Quai piz a cup avant il Franzos Johan Clarey ed il Talian Dominik Paris. Mauro Caviezel, Marco Odermatt e Thomas Tumler han terminà la cursa sin ils plazs 13, 14 e 15. Beat Feuz è crudà or.
RR novitads 14:00